### Beslutning

Godkendt.

### Sagsfremstilling

## Resume og sagens baggrund

MNV Bolig har opført 42 almene ældreboliger, afd. 7022, Hyldens Kvarter med tilknyttet serviceareal, som tilhører Kalundborg Kommune. Domea fremsender nu byggeregnskab – skema C for de 42 almene ældreboliger til godkendelse. Anskaffelsessummen til boligerne udgør 62,793 mio. kr. hvorved kommunen skal betale en kommunal grundkapital på 6,279 mio. kr. svarende til 10 % af anskaffelsessummen. Herudover skal kommunen påtage sig garanti for realkreditlånet.

Da byggeriet er blevet billigere end det budgetlagte skal kommunalbestyrelsen tillige godkende indtægtsbevilling på 0,347 mio. kr.

## Indstillinger

Direktøren indstiller at,

1. anskaffelsessummen på 62,793 mio. kr. godkendes.
2. den kommunale grundkapital på 6,279 mio. kr. godkendes.
3. der gives indtægtsbevilling på 0,347 mio. kr. vedrørende mindreudgift til den kommunale grundkapital, der tilføres kassen.

## Behandling

Økonomiudvalget, Kommunalbestyrelsen.

## Sagsfremstilling

Byggeregnskab - skema C udviser en besparelse således:

![](data:image/png;base64...)

*Boligselskabets finansiering*

Anskaffelsessummen finansieres således:

![](data:image/png;base64...)

*Husleje*

Den gennemsnitlige husleje for ældreboligerne var i skema B skønnet til 1.129,00 kr. pr. m2 pr. år. Den gennemsnitlige husleje for ældreboligerne udgør i byggeregnskabet – skema C 1.093,00 kr. pr. m2 pr. år. De 42 boliger er hver på 65 m2, hvorefter den månedlige husleje kan beregnes til 5.920,00 kr. pr. måned excl. forbrug.

*Kommunegaranti*

Ud over den kommunale grundkapital påtager kommunen sig en garanti for den del af det støttede lån, som ligger ud over 60 % af ejendommens markedsværdi. Markedsværdien opgøres af det långivende realkreditinstitut efter opførelsen, hvorfor den endelige garanti ikke kendes før realkreditinstituttet har opgjort beløbet. Kommunalbestyrelsen har allerede ved godkendelse af skema A og skema B givet tilsagn om kommunegaranti.

## Økonomiske konsekvenser

Mindreudgift til den kommunale grundkapital på 0,347 mio. kr. tilføres kassen via en indtægtsbevilling.

Garanti af det støttede lån påvirker ikke den kommunale låneramme.

### Sagens forløb

18-01-2023 Økonomiudvalget
Anbefales.